Prokurorai (TV serialas)

**Prokurorai** – 2002 metais pradėtas kurti Lietuvos televizijos kriminalinis serialas, kuriame pasakojama apie prokurorus, jų darbą, šeimynines problemas. Serialo kūrėjai – prodiuserių kompanija „Videometra“.  

## Siužetas

Prokuroras Tadas Vitkus po atleidimo iš generalinės prokuratūros dėl autoritetų nepaisymo ir savivaliavimo, ateina dirbti į apygardos prokuratūrą, kuriai vadovauja Marijonas Kontrimas, kolegų vadinamas Maryte. Prokurorui talkina du bendražygiai - teisės studentas Laika ir kriminalistas Bulvė. Vyrai tiria bylas. Prasidėjusi byla dėl Mažeikių naftos pražudo Tado mylimąją Neringą, kuri draugui palieka mažametį sūnų Gytį iš pirmosios santuokos. Tadas siekia keršto. Po draugės žūties vyras persikrausto į kitą butą, prasideda problemos dėl vaiko, nes amžinai tenka dirbti, o Gytį reikia pasiimti iš mokyklos ar būrelio. Jaunuolis dažnai būna vienas namuose. Marytės šeimą taip pat ištinka krizė - pirmoji žmona Vilija jam neleidžia matytis su sūnumi, o antroji žmona Rima visada prikaišioja, kad vyras grįžta namo paryčiais. Marijonas dažnai nakvoja pas Tadą su kuriuo vis labiau suartėja. Praėjus kuriam laikui po Neringos žūties, į prokuratūrą atvyksta dirbti jauna ir žavi tyrėja Ieva. Mergina simpatizuoja Tadui, tačiau šis ją atstumia. Galiausiai serialo pabaigoje pora nutaria gyventi kartu. Laika pasiperša nusikalstamo pasaulio autoritetu laikomo Tarano dukrai Jurgai, o Marijonas palikęs antrąją žmoną grįžta gyventi pas Viliją.

## Struktūra
Serialą sudaro 33 serijos. Pirmosios 14 serijų turi pavadinimus, o nuo 15 serijos serialas skiriamas į istorijas - vienai istorijai skiriamos 4 serijos. Pirmąjį ketvertą sudaro Mažeikių naftos byla, per kurią nušaunama Neringa. Vėliau analizuojamas striptizo klubo ir į užsienį vežamų merginų gyvenimas. Striptizo klube užsimaskavusi įsidarbina Ieva, kuri po sėkmingo darbo priimama į prokuratūrą. Vėliau tiriamos nelegalios kovos ir senukus žudančio bei sau palikimu visą jų turtą pagrobiančio buvusio satanisto Rutkausko medžioklė. Taip pat prokurorai susidūrė su nusikaltėliais, mokyklose pardavinėjančiais narkotines medžiagas. Incidento metu nukenčia Gytis ir Tarano sūnus. Ligoninėje Laika susipažįsta su Tarano dukra. 

## Kūrybinė grupė
Prie serialo dirbo stipri kūrybinė komanda. Scenarijų kūrė Alvydas Šlepikas, Aidas Puklevičius, Rūta Budrytė ir Darius Tauginas. Režisavo Raimundas Banionis ir Kristina Kunčinaitė. Kompozitorius - Faustas Latėnas.

## Aktoriai

* Rimantas Bagdzevičius – Marytė,
* Saulius Balandis – Tadas Vitkus,
* Algirdas Gradauskas – Laika,
* Almantas Vaišnys – Bulvė,
* Ingrida Vaznaitytė - Sekretorė,
* Eglė Jackaitė – Ieva,
* Paulius Klapatauskas – Žaibas,
* Mindaugas Lungys - Gedas,
* Gintautas Ryliškis - Slavka,
* Darius Gumauskas - Krotas,
* Almantas Šinkūnas - Šefas,
*Marius Berenis - Šamanas/Rutkauskas (2 vaidmenys)
* Elžbieta Latėnaitė - Mergina,
* Elvyra Piškinaitė - Motina,
* Ervinas Peteraitis - Bomžas,
* Ramutis Rimeikis - Seimo narys Ruškys,
* Jonas Braškys - patanatomas,
* Jurij Ščuckij - baltarusas,
* Irena Žitkutė - Neringos teta,
* Balys Latėnas - Naglis,
* Ramūnas Rudokas - lošėjas,
* Ramūnas Cicėnas - vado pavaduotojas,
* Vladas Radvilavičius - seniūno pavaduotojas,
* Paulius Čižinskas - seniūnas,
* Laimutė Štrimaitytė - Petronienė,
* Saulius Mykolaitis - Antanas,
* Donatas Kalkauskas - suteneris,
* Mindaugas Jusčius - žudikas,
* Irena Tamošiūnaitė - kaimynė,
* Algimantas Zigmantavičius - tėvas,
* Leonardas Pobedonoscevas - Sūnus,
* Sigitas Zakrauskas - Juodis,
* Albinas Keleris - Stanislovas Gaidys,
* Kristina Skokova - Raimonda,
* Romualdas Gudas - Eduardas Rekašius,
* Kazimieras Apanavičius - Juozas Gaižauskas,
* Kristina Savickytė - gydytoja,
* Arnas Klivečka - Haroldas,
* Rimas Morkūnas - Robertas Turčila,
* Mantas Vaitiekūnas - Tomas,
* Darius Meškauskas - Trockis,
* Gediminas Pranckūnas - Krastinis,
* Ingrida Kilšauskaitė - Neringos motina,
* Linas Paugis - Kislotnikas,
* Artūras Šablauskas - Maksas,
* Jurgis Damaševičius - Vikis,
* Egidijus Kabošis - Saulius,
* Nora Lapinskienė - Joana Šilingienė,
* Kristina Kunčinaitė - Rima,
* Gintaras Mikalauskas - Taranas,
* Vaida Grikšaitė - Jurga,
* Otonas Laniauskas - Mokyklos direktorius.
* Jekaterina Šalkauskaitė - Mergina,
* Rasa Dabkutė - Mergina.

## Transliacija
Šio serialo serijas LTV rodė 2002–2003 m. sezone, antradieniais, 19.30 val. Paskui pabaigus serijų gamybą šis serialas buvo ne vieną kartą kartotas per visuomeninę televiziją ir kanalą „LRT Kultūra“ (paskutinį kartą ten šis serialas buvo kartotas 2018 metais). Nuo 2019 m. spalio 2 d. iki gruodžio 18 d. šį serialą kartojo „Lietuvos ryto“ televizija (trečiadieniais, ketvirtadieniais ir penktadieniais, 15.00 val.). 

## Nuorodos

* Apie serialą ''kinas.info'' svetainėje 
* Filmo aprašymas: vaidina karate meistrai